"Ühenduses" dr Charles Stanleyga.
Et evangeelium leviks kõikjale.
In Touchi organisatsiooni ja dr Stanley eesmärk
on juhtida inimesi Kristuse juurde.
On ülimalt oluline rääkida Jumalaga iga päev.
Oleme Cameronis jaganud välja üle 3500 päevasõna.
Kui inimesed hakkavad mõtlema piibellikult, muudab see kogu rahvast.
In Touchi päevasõna on mind läbi kandnud traagilisest sündmusest.
See aitas mul elada päev korraga.
In Touchi päevasõna on ajakiri, mis ilmub postkasti korra kuus.
Ingliskeelse versiooni saab üle miljoni inimese. Ilmub ka hispaaniakeelne.
See on sõna igaks päevaks, mis on võetud dr Stanley õpetusest.
Teeme seda peamiselt põhjusel, et me kõik vajame juhtimist.
Meie eesmärk on juhtida inimesi Kristuse juurde.
Saadame inimestele ajakirja iga kuu tasuta.
Üle USA ja Kanada.
Seda ainuüksi paberkandjal.
Meie peamine fookus on sellel, et meie toetajad saaksid päevasõna.
Kell 12 öösel ilmub see meie kodulehele.
Viiest hommikul saadame selle 170 000 inimesele meilile.
See on olemas ka äpis. Kasutame kõiki kanaleid.
Inimesed on erinevad.
Ühele meeldib seda kuulata, teisele meeldib seda käes hoida.
Tahame olla kindlad, et see sobib kõigile.
Nii aitame inimestel Kristuses kasvada.
Olen väga tänulik, et In Touch on heldelt jaganud oma materjale,
et neid hästi kasutaksime.
See on suur au.
Päevasõna sisu on ammutatud Jumala Sõnast.
See keskendub läbivalt Jumala rahva vajadustele.
Päevasõnas lähtutakse sellest, et sa oled Jumala näo järgi loodud indiviid,
kelle süda igatseb Temaga lähedust.
Issand on andnud mulle igatsuse jõuda nendeni, kes ei tunne Kristust.
Omade ja teisteni.
Meie organisatsioonil Hope Outreach International Ministries on oma haigla.
Esimest korda puutusin In Touchi päevasõnaga kokku 2003. aastal.
See oli muljetavaldav.
Selle sisu oli praktiline, elumuutev ja kaasahaarav.
Mõtlesin: "See on ju nii hea, kust seda küll saada?"
Iga kuu tuleb mulle koju 50 päevasõna.
Ainuüksi viimased viis aastat annavad kokku 3000 päevasõna.
Meie laos käib töö kulg nii,
et me võtame vastu päevasõnad, mis on mõeldud neile, keda teenime.
Seejärel paneme need teele,
et need jõuaksid kõigile teisel pool ookeani.
Tavaliselt saame vastuse: "Kas saadaksite veel?"
On midagi, mis mind tohutult innustab ja motiveerib seda materjali jagama.
See näitab mulle, kuidas jõuda sinna, kus ma peaksin olema.
Kogu see aeg, mille ma olen pühendanud In Touchi päevasõnale,
on olnud õnnistus. See on valmistanud mind ette.
Kui keegi koputab su uksele kell kaks öösel, ei tõota see head.
Abikaasa kutsus mind, tulin alla.
Uurija rääkis meile, mis oli juhtunud.
Ricky oli tulistamise tagajärjel surma saanud.
Meie peale langes tume loor. Ei osanud muud kui nutta.
Arvad, et sinuga ei juhtu kunagi midagi sellist.
Kuni sinust saab ohver.
Kas ütlesin talle õigeid asju? Kas väljendasin piisavalt oma armastust?
Need mõtted käisid peast läbi.
Mul oli elust kõrini.
Küsisin Jumalalt, miks see pidi juhtuma.
Palvetasin Ricky eest kogu aeg.
Kui mu palved ei saanud loodetud vastust,
ei tahtnud ma enam midagi tunda.
Ma ei mäleta täpselt, millal hakkasin päevasõna lugema,
aga see on aidanud mul traagilisest sündmusest üle saada.
Alustada päeva koos Issandaga - keskendusin sellele.
Lugesin päevasõna ja olin Issanda Sõna juures.
Palusin, et Jumal juhiks selle kaudu mu elu.
See aitaski mul sellest välja tulla.
Tänu In Touchi päevasõnale
olen inimesena palju kasvanud.
Võib tunduda, et ühtäkki jääb kogu elu seisma,
aga Jumal annab sellele uue mõtte.
See on olnud suur õnnistus.
Seisma jäänud asjad jäävadki seisma. Ka vaimulikus elus.
Meie jaoks tähendab päevasõna kallal töötamine seda,
et saame pidevalt vaimulikku toitu, kui seda loeme.
Pole tähtis, mis kasvujärgus sa oled, Jumala Sõna on alati kasuks.
Selles suhtes pakub päevasõna lahendusi.
Lahendusi iga olukorra jaoks.
See on kõikehõlmav ja inimeste seas populaarne.
See aitas mul elada päev korraga.
Jumal muutis mu iseloomu, sest viisin Ta Sõna praktikasse.
Ma loen seda ning siis teen seda.
Nõnda on päevasõna aidanud mind.
45 aastat Jumala ustavust
Täna saates: "Jumala õnnistuste jagamine"
Praegusel majanduslikult raskel ajal
on kerge minna väheke isekaks ja enesekeskseks.
Eks seetõttu, et kõigil on aegu, kui neil on millestki puudu,
ja kõigil on kohustused.
Kuidas peaksime Jeesuse järgijatena sellistel aegadel toimima?
Siis tuleks küsida, kuidas olid lood Jeesuse aegadel.
Mida Ta ütles?
Mida Ta tegi, kuidas toimis?
Mida Ta manitses inimesi tegema, kuidas üksteise suhtuma?
Vastused on Jumala Sõnas.
Kui loed Pühakirja
ning hakkad aru saama Jeesuse, apostel Pauluse ja teiste sõnadest,
siis hakkad ka aru saama Ta õpetusest.
Ta õpetus ei kehtinud mitte ainult toona, vaid see kehtib ka praegu.
Kui loed Pühakirja ning hakkad aru saama, mida Ta täpselt mõtleb,
mõistad, et oleme kutsutud elama nii, nagu Ta kutsus inimesi elama toona.
Tahan rääkida sellest...
Tahan rääkida ühest elupõhimõttest.
See on: Jumal õnnistab meid selleks,
et oleksime õnnistuseks teistele.
Asja eesmärk.
Ta õnnistab, et oleksime õnnistuseks teistele.
Vaatame kahte lühikest katkendit.
Üks neist on Efesose 4. peatükis.
Paulus räägib siin kristlikust elust,
kuidas elada ja mida vältida.
25. salmis ütleb ta:
"Seepärast jätke vale ja rääkige tõtt oma ligimesega,
sest me oleme üksteise liikmed." Kogudus.
"Kui vihastute, siis ärge tehke pattu!
Ärgu päike loojugu teie vihastumise üle!"
Ja nüüd ütleb ta: "Ärge andke ka maad kuradile!
Kes seni varastas, ärgu varastagu enam,
selle asemel tehku tööd oma kätega,
teenides ausalt elatist,
et tal oleks jagada sellele, kellel on puudus."
Liigume 1. Timoteose 6. peatüki juurde.
Siin puudutab Paulus sama asja.
Pange tähele, mida ta ütleb 6. peatüki 17. salmis.
"Neid, kes on nüüdsel ajal rikkad, käsi, et nad ei oleks ülbed
ega loodaks ebakindlale rikkusele,
vaid Jumalale, kes valmistab meile kõike rikkalikult maitsmiseks..."
Ja seejärel: "...käsi neil teha head,
saada rikkaks headelt tegudelt, olla lahke ja helde käega..."
Ta ütleb, et me ei varastaks, vaid teeks tööd, et jagada.
Ja et rikkad ei hoiaks kõike endale.
Jumal tahab, et jagataks ka sellest.
Viimast silmas pidades mõelgem sellele,
et Jumal on meid kõiki õnnistanud.
Ta on teinud seda muu hulgas seepärast,
et sina ja mina oleksime õnnistuseks kellelegi teisele.
Mis on õnnistus?
Kui palun Jumalal sind õnnistada,
siis see tähendab, et ma palun Jumalal sekkuda su ellu.
Et teha sulle head.
Et see tooks su ellu õnne või rõõmu, või täidaks mõne vajaduse.
Teisisõnu, palun Jumalal sekkuda su ellu sinu heaks.
Ja tegelikult Jumal tahabki, et seda teeksime.
Ta tahab, et üksteist õnnistaksime.
Mõlemas salmis kutsutakse meid jagama.
Peaksime töötama ning jagama enda omast nendega, kel on meist vähem.
Kui mõelda Kristuse elule ja millisena Ta end nägi...
Meie näeme Teda kui Issandat, Valitsejat, Kuningat ja nii edasi.
Kui Ta tuli, ütles Ta: "Ma ei ole tulnud, et lasta ennast teenida."
Kuigi Ta vääris seda.
"Ma olen tulnud, et teenida ja anda oma elu lunaks paljude eest."
Sellega on Ta väljendanud meile oma headust, armastust ja halastust.
Luuka 22. peatükis ütleb Ta veel:
"Ent mina olen teie seas nõnda nagu see, kes teenib."
Nii nägi Ta end.
Mõelgem asjadele, mida Jeesus tegi
ja mis kinnitavad, et Ta oli teenija.
Kui Ta nägi vajadust, oli Ta valmis selle täitma.
Kas Ta tervendas kõik haiged? Ei.
Kas Ta täitis iga üksiku inimese vajadused? Ei.
Kuid Piiblis öeldakse, et Ta tunneb iga inimese südant.
Tema elu -
see oli üks suur kolme aasta pikkune iseenda andmine ja jagamine.
Kuulake, mida Ta Jumala Sõnas ütleb,
sest see kehtib meile kõigile.
Niisiis, selle valguses...
Kõigepealt tahan rääkida teile, mida Ta on meie jaoks teinud.
Ta on meid teeninud.
Seejärel tahan, et loeksite ühte salmi.
Sellest, mida tuleks teha vastuseks Tema tegudele.
Alustame sellest, et Ta on meid päästnud.
Vaadake, Ta on päästnud meid meie pattudest ja öelnud meile,
et meie kohus on minna kõikjale ning kuulutada evangeeliumi kogu loodule.
See ei tähenda, et pead homme Hiinasse või Venemaale sõitma.
Vaid et seal, kus sa elad,
on sinu kohus jagada evangeeliumi tõde inimestega,
kellega kokku puutud.
Mõne tutvusringkond on üüratu, teise oma pisike.
Paar sõpra, töökaaslased, ja nii see läheb. See selleks.
Pole vahet, kus elame. Meil on kohustus jagada evangeeliumi.
Tema on meile selle andnud.
Teiseks Ta armastab meid.
Armastab üliväga.
Vaatame, mida ütleb 1. Peetruse 4:8.
"Üle kõige olgu püsiv teie omavaheline armastus..."
Ehk hoidke seda elus.
"...sest "armastus katab kinni pattude hulga"."
Armastus olgu püsiv.
Mitte sa-meeldid-mulle-armastus, vaid armastus, mis on aktiivne.
Püsiv armastus paistab välja.
Mitte ainult sõnades, vaid ka tegudes.
Ta ei palu meil teha, mida Ta ise pole teinud.
Ta ütleb: "Olen sind päästnud.
Tahan sinu kaudu päästa ka teisi.
Ma armastan sind palavalt. Nii väga, et olen andnud su eest oma elu.
Armasta ka sina teisi selle palava, ehtsa armastusega.
Ohverda end, et nad seda armastust kogeksid."
Ja mis veel, Ta andestab meile meie patud.
Efeslastele 4:32.
"Olge üksteise vastu lahked, halastajad, andestage üksteisele,
nii nagu ka Jumal on teile andestanud Kristuses."
Kuidas Jeesus meile andestab? Ta andestab päris muidu.
Me ei pea anuma ja nuruma.
Meie seas pole kedagi, kes saaks öelda:
"Palusin Issandalt patte andeks, aga Ta ei andnud.
Palusin kaks-kolm korda, aga tühja."
Kui palud Teda siiralt kui Tema laps,
siis Ta andestab.
Isegi kui sa seda ei tunne ega näe mingit muutust.
Ta on öelnud, et kui tunnistame oma patud, on Tema ustav, usaldusväärne.
Ja Ta on õige - Tal on õigus andestada.
Kui sa pole usklik, mida siis teha? Tunnista üles oma patud.
Palu Talt andeks oma patud
ja võta Ta Poeg Jeesus vastu oma Päästjaks.
Vastuvõtmine põhineb sellel, et Ta on maksnud kinni su patud.
Mitte sellel, kui hea inimene sa oled.
Niisiis on andeksandmine Temalt.
Ta ütleb, et andestaksime üksteisele nii,
nagu ka Jumal on Kristuse kaudu andestanud meile.
Ta on andestanud meile kõigile palju-palju asju palju-palju kordi.
Ja mitte ainult - Ta on andestanud palju kordi ühte ja sama asja.
Mul tuleb andestada kõigele vaatamata.
Igal ajal, igal moel, igale inimesele.
Andestusel pole piire.
Valu, mida tunned, pole vabandus.
Kui mitu korda on Jeesus sulle andestanud?
Kui oled Ta järgija, kuulub andestus asja juurde.
Ta õpetab meile ka tõde. Muidu me seda ei teaks.
Tema, kes on õpetanud Sõna,
annab häid asju sellele, kes omalt poolt õpetab teisi.
Teisisõnu, oled õppinud Jumala Sõnast paljusid asju.
Sinu kohus on õpetada kedagi teist.
"Oot-oot, ma ei ole mingi õpetaja."
Kes on õpetaja?
Keegi, kel on õpetaja haridus? Ei.
Kui sa tead midagi, mida mina ei tea,
ning oled nõus rääkima mulle, mis see on ja kuidas seda rakendada,
oled mulle juba õpetanud.
Issand on andnud meile Püha Vaimu,
kes annab meile võime õpetada teisi inimesi.
Neid, kellele õpetada Jumala Sõna tõde, on palju.
Lisaks see, et Ta julgustab meid.
Kuulake, mida öeldakse 2. Korintose kirjas:
"Kiidetud olgu Jumal ja meie Issanda Jeesuse Kristuse Isa,
halastuse Isa ja kõige julgustuse Jumal!
Tema julgustab meid igas meie ahistuses,
et me suudaksime julgustada neid, kes on mis tahes ahistuses,
julgustusega, millega Jumal meid endid julgustab."
Oleme trööstijad.
"Ma ei tea, mida öelda." Tead küll.
"Kuidas trööstimine käib?"
Näed, et kellelgi on raske, ja ütled talle:
"Tahan sulle öelda, et palvetan su eest.
Ma ei tea kõike, millest läbi lähed,
aga võid mu peale loota."
Tegelikult me kõik saame teha seda sama,
mida Jeesus teeb meile. Siin on käsk.
Mul pole valikut.
Kui tahan Jeesust järgida,
tuleb mul trööstida, nagu trööstis Tema.
Ja julgustamine. Ta julgustab meid.
Selleks ju ka palvetame.
Palvetame, kui kaotame julgust või meie ees on mõni raskus.
"Jumal, vajan sind."
Kuulake seda: "Kannatlikkuse ja julgustuse Jumal aga andku teile,
et te mõtleksite sedasama omavahel Kristuse Jeesuse eeskuju kohaselt."
Kõik vajavad endale julgustajaid.
Keegi saatis mulle meili, mida nägin alles eile õhtul.
Palusin Jumalalt, et mul tekiks täna võimalus selle meili eest tänada.
See julgustas mind väga.
Huvitav, millal viimati saatsid meili, kirjutasid kirja või helistasid,
et kedagi julgustada?
Sa ei pea ütlema: "Helistan, et sind julgustada."
Mitte nii.
Vaid lihtsalt julgustad.
Tead mis? Mõnikord võib õlapatsutus või soe käepigistus
olla väga julgustav.
Aga kui mõtlen ainult endale,
lasen käest palju häid võimalusi
olla julgustaja.
Ja veel, Ta on võtnud meid vastu.
Tänu Jumalale.
Ta on meid vastu võtnud.
"Seepärast võtke vastu üksteist,
nõnda nagu ka Kristus on meid vastu võtnud Jumala kirkuseks." (Rm 15:7)
Võttes kedagi vastu, võtan teda sellisena, nagu ta on.
Ma ei pruugi kiita heaks ta tegusid ja käitumist,
aga ma võtan ta vastu kui inimese.
Ta võib olla inimene, kel on vajadus või kes on isekas,
kes on ahne või kes on õnnelik ja rõõmus.
Jätke meelde,
et Jumal on meid kõiki vastu võtnud oma Poja Jeesuse Kristuse kaudu.
See on täiesti välja teenimata.
See on Tema loomuses. Ta armastab meid.
Samuti on Ta olnud meiega kannatlik.
"...kogu alandlikkuse ja tasadusega, pika meelega,
üksteist sallides armastuses..." (Ef 4:2)
Pikk meel üksteise vastu?
Iga lapsevanem vajab pikka meelt.
Üksteise vastu.
Pikk meel tähendab, et ma ootan nii kaua, kuni sa mõistad.
Ootan nii kaua, kuni sa mulle andestad.
Oota nii kaua, kuni sa muutud või mulle võla tasud. Ma ootan.
Jumal on olnud kannatlik meiega ja meie peaks olema üksteisega.
Loomulikult ka lahkus.
Salm, mida hetk tagasi lugesime: "Olge üksteise vastu lahked,
halastajad, andestage üksteisele..."
Lahkus tähendab, et mõtlen su peale.
On üllatavalt palju võimalusi, kuidas näidata lahkust kellelegi,
kes seda ei oota, aga kel võib seda vaja minna.
See võib teha teda rõõmsaks, õnnelikuks või anda midagi muud.
Millal sa viimati mõtlesid,
et teeks kellelegi midagi väga head?
Et näitaks talle tõelist hoolimist?
Mitte et ise midagi saada. Räägime andmisest, mitte saamisest.
Ja siis veel üksteise virgutamine.
Vaadake, Heebrealastele 10:24.
"...kuidas üksteist virgutada armastusele ja headele tegudele."
Virgutada ehk motiveerida, õhutada.
Kuidas teisi motiveerida?
Motiveerime oma lapsi olema sõnakuulelikud,
väljendama armastust, olema lahked.
Aga kuhu jääb iseenda ja üksteise virgutamine?
Teiste hirmutamine, nendega halvasti rääkimine, pidev kritiseerimine...
Mõni on sündinud negatiivsuse särgis.
Ta ei oska öelda midagi positiivset.
Mis on see, mis motiveerib, virgutab?
Mitte kriitika.
Meid virgutavad lahkus, heakskiitvad sõnad
ja tähenduslikud komplimendid.
Kui toome esile kellegi head omadused,
virgutame teda veel enamaks.
Seepärast ütlengi - ka meie töötajatele -,
et proovige olla parimad.
Tahan virgutada neid pürgima keskpärasusest kõrgemale.
Ole parim välimuselt, tegudelt, iseloomult, sest sa esindad Jeesust.
Virgutage üksteist.
Ehk siis mõjutage teisi ja olgu teie sõnad nii mõjusad,
et neis tõuseb esile tahe anda oma parim.
Kellega iganes tegu.
Peale muu Ta ka jagab meiega.
Kõige esimene salm, millest rääkisime. Efeslastele 4. peatükis.
28. salmis.
Siin öeldakse: "Kes seni varastas, ärgu varastagu enam..."
Oli palju orje, kes varastasid.
"...selle asemel tehku tööd oma kätega, teenides ausalt elatist,
et tal oleks jagada sellele, kellel on puudus."
Tahan midagi küsida.
Kui mõtled oma elule,
siis kas sa oled saaja või andja?
Kas peamiselt mõtled, mida saada,
või mõtled, kuidas saaksid anda,
mida saaksid anda ja jagada?
Ütlen veel viimase asja, mis on väga tähtis.
Mõtlete kaasa?
Kui seisad taevas Issanda ees...
Pane tähele.
...ei saa sa tasu selle eest,
mida oled saanud.
Saad tasu üksnes selle eest, mida oled andnud.
Tahan sulle midagi anda.
Tahan sulle praegu anda võimaluse
muuta oma elu kurssi.
Oma saatust ja seisundit.
Räägin, kuidas seda teha.
Võid endale ausalt tunnistada, et oled patune.
Et oled patustanud Jumala vastu ega vääri midagi.
Sest vaata oma tegusid - need on armetud.
Kui arvestada, et oled ära öelnud Päästjast Jeesusest Kristusest.
Kutsun sind üles paluma Issandalt Jeesuselt oma patud andeks.
Ja tunnistama, et sa pole lasknud Tal end päästa,
vaid proovinud ise olla hea. Piibel väidab, et nii ei saa.
Seal öeldakse, et õigete tegudega ei pääse keegi.
Kutsu Jeesus Kristus oma ellu.
Palu Talt andeks oma patud, alista end Talle.
Ütle Talle: "Tahan Sind oma ellu. Ela minu sees ja minust väljapoole.
Ma vajan pattude andeksandmist.
Tahan küll minna taevasse, aga tahan ka, et mu elust oleks kasu.
Kõige enam aga tahan Jeesust Kristust oma Issandaks ja Päästjaks."
Kui oled valmis Talt patud andeks paluma ja ütlema:
"Võtan praegu Sinu, Jeesus, vastu oma Päästjaks",
siis selsamal hetkel saad patud andeks.
Sinust saab Jumala laps.
Isa, oleme südamest tänulikud Su armastuse eest
ja et seda meile igat imelist moodi väljendad.
Palun, et iga inimene, kes on seda sõnumit kuulnud,
mõistaks, kui palju ta on Sulle võlgu.
Mitte mõne asja, vaid kõige eest.
Elu eest, eluhinguse eest ja kõige eest, mis sellega kaasneb.
Palvetan, et kõigil, kes seda kuulevad,
oleks piisavalt tarkust alistada oma elu Sulle, Isa.
Su Poja Jeesuse Kristuse kaudu.
Palun seda Tema imelisel nimel. Aamen.
Kui saade on olnud sulle õnnistuseks,
külasta meie kodulehte intouch.org.
"Ühenduses" juhib inimesi kõikjal maailmas Jumala tundmisse
ja ehitab üles kohalikku kogudust.
Saadet toetab In Touchi organisatsioon
ning see on saanud teoks Jumala armu, palvete ja annetuste toel.
Tõlge: Karin Reisko